वृषभ- आज दोपहर के पहले ही चंद्रमा आपकी राशि से चौथे भाव में आ जाएगा. आपके लिए आज के दिन का अधिकांश समय बहुत ही सरलता और सुख से बीतेगा. आज आप जितनी समझदारी से काम लेंगे, आपको उतनी सफलता मिलती जाएगी. आप अपनी वाणी से दूसरों को सहमत और संतुष्ट करने में सफल रहेंगे. आज आपके व्यक्तित्व का विकास होगा और आप स्वयं भी इस दिशा में सचेत रहेंगे. आपकी पहचान आपके गुणों के बूते बनेगी. काफी सारा समय अपने निकट मित्रों की संगति में बीतेगा. यह माहौल इतना प्रसन्नतादायक रहेगा कि अपनी कोई भी समस्या उतनी देर तक आपके ध्यान में भी नहीं रहेगी. किसी से अनावश्यक बहस में पड़ने की जरूरत नहीं है, और आप यह काम बहुत सरलता से कर लेंगे. अधिकारियों की खुशामद करने की कोशिश जरा भी न करें, वे उल्टा नाराज हो जाएंगे. यात्रा की योजना बनेगी.